text: ফেডারেশন কাপ (পূর্বে বাংলাদেশ ফেডারেশন কাপ নামে পরিচিত) হচ্ছে বাংলাদেশের পুরুষ ফুটবল ক্লাবের মধ্যকার আয়োজিত ফুটবল প্রতিযোগিতা। এই প্রতিযোগিতাটি ১৯৮০ সালে প্রতিষ্ঠিত হয় এবং বাংলাদেশ ফুটবল ফেডারেশন কর্তৃক পরিচালিত হয়, যা দেশের সব ধরনের প্রতিযোগিতামূলক খেলার কার্যক্রম নিয়ন্ত্রণ করে। দেশের বাংলাদেশ প্রিমিয়ার লীগ এবং অন্যান্য ক্লাবের দলগুলো এই প্রতিযোগিতায় প্রতিদ্বন্দ্বিতা করে, তবে পূর্বে মাঝেমধ্যে কিছু ভারতীয় ক্লাবকে এই প্রতিযোগিতায় অংশগ্রহণ করার ক্ষেত্রে আমন্ত্রণ জানানো হতো। এই প্রতিযোগিতার অধিকাংশ খেলা দেশের প্রধান ফুটবল মাঠ বঙ্গবন্ধু জাতীয় স্টেডিয়ামে অনুষ্ঠিত হয়। এই প্রতিযোগিতার বিজয়ী দল এএফসি কাপের বাছাইপর্বে খেলার জন্য উত্তীর্ণ হয়।
  
  এপর্যন্ত এই প্রতিযোগিতাটি ৭টি ক্লাব জয়লাভ করেছে, যার মধ্যে ৫টি ক্লাব একাধিকবার জয়লাভ করেছে। ঢাকা আবাহনী এই প্রতিযোগিতার ইতিহাসের সবচেয়ে সফল ক্লাব, যারা সর্বমোট ১১ বার শিরোপা জয়ালাভ করেছে। দ্বিতীয় স্থানে রয়েছে মোহামেডান স্পোর্টিং ক্লাব, যারা এপর্যন্ত ১০ বার। বর্তমান চ্যাম্পিয়ন বসুন্ধরা কিংস ২০২০–২১ মৌসুমের ফাইনালে সাইফ স্পোর্টিং ক্লাবকে ১–০ গোলে হারিয়ে ক্লাবের ইতিহাসে দ্বিতীয়বারের মতো ফেডারেশন কাপের শিরোপা ঘরে তুলতে সক্ষম হয়।
  
  বিন্যাস
  ফেডারেশন কাপের প্রতিটি আসরে সর্বমোট ১৩টি দল অংশগ্রহণ করে। দলগুলোকে ৪ গ্রুপে বিভক্ত করা হয়। প্রতিটি গ্রুপ হতে দুটি দল নকআউট পর্বে খেলার জন্য উত্তীর্ণ হয়।
  
  চ্যাম্পিয়ন
  
  টীকা
  
  ক  – ফলাফল সমতায় থাকায় উভয় দলকেই চ্যাম্পিয়ন হিসেবে ঘোষণা করা হয়।
  খ  – দাঙ্গার ফলে ফাইনাল খেলা বাতিল করা হয়েছে, যার ফলে কোন দল চ্যাম্পিয়ন এবং রানার-আপের খেতাব লাভ করতে পারেনি।
  গ  – দাঙ্গার পূর্ব পর্যন্ত খেলাটি ০–০ গোলে সমতায় ছিল।
  
  ক্লাব অনুযায়ী
  
  পৃষ্ঠপোষক
  
  আরও দেখুন 
   বাংলাদেশ ফুটবল ফেডারেশন
   বাংলাদেশ প্রিমিয়ার লীগ (ফুটবল)
   বাংলাদেশ চ্যাম্পিয়নশিপ লীগ
  
  তথ্যসূত্র
  
  বহিঃসংযোগ
    
  
  বিষয়শ্রেণী:ফেডারেশন কাপ (বাংলাদেশ)
  বিষয়শ্রেণী:জাতীয় ফুটবল কাপ
  বিষয়শ্রেণী:বাংলাদেশের ফুটবল কাপ প্রতিযোগিতা
title: ফেডারেশন কাপ (বাংলাদেশ)